Mas Ermieyati Samsudin

Yang Berhormat Datuk Wira Hajah Mas Ermieyati binti Haji Samsudin (lahir 13 November 1976) merupakan ahli politik wanita Malaysia dari Ahli Parlimen P134 Masjid Tanah sejak Mei 2013 setelah memenanginya pada Pilihanraya Umum Ke-13. Beliau kini menyandang jawatan sebagai Timbalan Menteri Pembangunan Usahawan dan Koperasi pada 10 Mac 2020. Beliau juga merupakan mantan Ketua Pergerakan Puteri UMNO Malaysia setelah memenanginya pada Pemilihan UMNO 2013 dan merupakan Wanita pertama dari negeri Melaka yang terpilih sebagai Ahli Parlimen dari kalangan wanita.

Beliau diisytihar keluar dari UMNO pada 1 Julai 2018 dan menjadi ahli parlimen bebas. Beliau diberitakan menyertai Parti Pribumi Bersatu Malaysia (PPBM) pada tahun 2019. Beliau merupakan Naib Ketua Srikandi Malaysia.

Beliau mewakili Parti Peribumi Bersatu Malaysia-Perikatan Nasional bertanding di DUN N02 Tanjung Bidara dan menjadi calon Ketua Menteri Melaka Perikatan Nasional tetapi ditewaskan oleh Abdul Raub Yusoh, calon Barisan National.

Kehidupan awal 
Beliau dilahirkan pada 13 November 1976 di Hospital Besar Melaka dan merupakan anak kedua kepada pasangan Hjh Salbiah Ahmad dan Hj Samsudin Md Ali. Dibesarkan di Melaka dan mendapat pendidikan awal di Methodist Girls School (2) Tengkera, Melaka dan Sekolah Kebangsaan Ramuan China Besar, Masjid Tanah Melaka. Beliau kemudiannya mendapat tawaran ke Sekolah Berasrama Penuh, Sekolah Tun Fatimah, Johor Bahru (1989-1993 dan seterusnya melanjutkan pelajaran di Matrikulasi Undang-Undang dan Ijazah Undang-Undang di UKM, Bangi, Selangor. Beliau berkahwin dengan Mohd. Helmy Abd. Talib dan dikurniakan 5 cahaya mata iaitu Haiqal, Hakim, Hafiy, Hasif dan Iman.

Akedemik & Kelayakan Professional

Kerjaya 
Selepas menamatkan pengajian Ijazah Undang-Undang di UKM, beliau memulakan kerjayanya sebagai peguambela dan peguamcara di firma guaman tetuan Khairul Latif & Associates dan tetuan Adillah A. Nordin. Pada tahun 2004, bersama dua orang rakan kongsi iaitu Mohd Khairul Nizam Abd Kadir dan Desmond Ho Chee Cheong, beliau membuka firma guamannya sendiri iaitu Tetuan Ermiey Nizam & Ho. Waktu yang sama minat kepada kerja kesukarelawan sudah sebati dengan jiwa. Sejak zaman sekolah dan seawal umur 15 tahun, beliau telah aktif dengan persatuan Gerakan Belia 4B MALAYSIA (GB4B). Kini beliau memegang jawatan Ahli Majlis Kerja Tertinggi GB4B Malaysia.

Politik

Penglibatan awal 
Beliau menceburkan diri dalam politik secara serius sejak mula bergelar sebagai peguam sekitar 2001 semasa sayap UMNO yang ketiga iaitu PUTERI dipersetujui oleh Presiden UMNO untuk diwujudkan di seluruh negara maka waktu inilah beliau ditawarkan menduduki jawatankuasa penaja di bahagian Alor Gajah. Tahun 2003 beliau menjadi Ketua PUTERI UMNO Bahagian Alor Gajah dan Ketua PUTERI Negeri Melaka (persempadanan baru tahun 2004 bertukar ke Bahagian Masjid Tanah) selama 10 tahun sehingga 2013 dan dalam tempoh yang sama beliau juga merupakan EXCO PUTERI UMNO Malaysia.

Pilihan raya Umum 2013 
Pada Pilihan raya Umum 2013 YB Datuk Wira Mas Ermieyati dipilih untuk mewakili Barisan Nasional bertanding kerusi Parlimen P134 Masjid Tanah dan memenanginya apabila menewaskan calon PAS iaitu Mohd Nasaie Bin Ismail. Beliau telah memperoleh 27,688 undi berbanding lawannya memperoleh 11,488 undi dan menang dengan majoriti sebanyak 16,200 undi. Beliau merupakan Wanita pertama Melaka yang terpilih sebagai Ahli Parlimen sehingga mewakili parlimen Malaysia ke luar negara sepert ke Brunei ke ‘34th General Assembly Of The ASEAN Inter Parliamentary Assembly (AIPA)’, ke Brussels, Belgium bagi ‘Women In Parliament Forum’. Sebagai Pemerhati ke ‘General Election’ di Cambodia bersama YB. Datuk Seri Shahidan Kassim, Dipilih oleh Parlimen Malaysia sebagai pengiring bagi lawatan kerja ke ‘The 4th Qatar International Businesswomen Forum St. Regis, Doha, Qatar and to Dubai,Uae’, Pada 2014 mewakili Parlimen Malaysia ke Tehran, Iran bagi ‘Iran for The 9th Parliamentary Union Of Oic Member States (Puic) Conference and Meetings’.

NGO 
YB Datuk Wira Mas Ermieyati merupakan seorang aktivis belia yang aktif. Di peringkat Negeri Melaka beliau merupakan Pengerusi Gerakan Belia 4B (M) Kawasan Masjid Tanah dan Naib Pengerusi Wanita Gerakan Belia 4B (M) Negeri Melaka. Di peringkat Nasional beliau pernah menyandang jawatan Pengerusi Biro Kebudayaan  Gerakan Belia  4B Malaysia, Setiausaha Jawatankuasa Disiplin Gerakan Belia  4B Malaysia dan Timbalan Pengerusi Gerakwanis Gerakan Belia 4B Malaysia. Kini beliau menyandang jawatan Ahli Majlis KERJA Tertinggi Gerakan Belia  4B Malaysia.

Jawatan Disandang

Jawatan Politik

Ahli Parti Pribumi Bersatu Malaysia

Bekas Ahli UMNO

Jawatan NGO

Peringkat Kebangsaan

Peringkat Negeri Melaka 
 Naib Pengerusi Wanita Gerakan Belia 4B (M)  Negeri Melaka
 Pengerusi Gerakan Belia 4B (M) Kawasan Masjid Tanah
 Pengerusi Pusat Dalam Komuniti (PDK/OKU) Seri Permata Lubok China Melaka
 Ahli Jawatankuasa Majlis Gabungan Belia Daerah Alor Gajah
 Pengerusi AADK kawasan Masjid Tanah
 Pengerusi Koperasi Parlimen Masjid Tanah

Keputusan pilihan raya

Penghargaan
  :
  Darjah Cemerlang Seri Melaka (DCSM) - Datuk Wira (2017)

Rujukan

Pautan luar
Mas Ermieyati Samsudin di Parlimen Malaysia
 
 
 

Muslim Malaysia
Orang dari Melaka
Alumni Universiti Kebangsaan Malaysia
Ahli wanita Dewan Rakyat Malaysia
Bekas anggota Pertubuhan Kebangsaan Melayu Bersatu
Anggota wanita Parti Pribumi Bersatu Malaysia
Ahli Dewan Rakyat, Parlimen Malaysia ke-13
Ahli Dewan Rakyat, Parlimen Malaysia ke-14
Timbalan Menteri Kabinet Muhyiddin Yassin pertama
Penyokong Kerajaan Muhyiddin Yassin
Kekal menyokong Kerajaan Muhyiddin Yassin pertama
Timbalan menteri kerajaan wanita Malaysia
Ahli Dewan Rakyat, Parlimen Malaysia ke-15